Αυγά μάτια με απάκι και δυόσμο
Τις Κυριακές φτιάχνουμε φανταστικές συνταγές για πρωινό ή μεσημεριανό όπως τα αυγά μάτια με απάκι και μπόλικο δυόσμο.
20 ντοματίνια, κομμένα στη μέση, 120 γρ. απάκι, σε λεπτές φέτες (κρητικό καπνιστό αλλαντικό από κόντρα φιλέτο, μαριναρισμένο σε ξίδι και αρωματισμένο με βότανα – το βρίσκουμε συσκευασμένο σε σούπερ μάρκετ και παντοπωλεία. Το αντικαθιστούμε με άλλο καπνιστό αλλαντικό της αρεσκείας μας ή σύγλινο), 6 αυγά, 5 κουτ. σούπας φρέσκα φύλλα δυόσμου, ψιλοκομμένα, 40-50 ml ελαιόλαδο, αλάτι, φρεσκοτριμμένο πιπέρι
Για τα αυγά μάτια με απάκι και δυόσμο, σε ένα μεγάλο τηγάνι ζεσταίνουμε το ελαιόλαδο σε μέτρια φωτιά και σοτάρουμε τα ντοματίνια με λίγο αλάτι για 2-3 λεπτά, μέχρι να μαλακώσουν λίγο.Ρίχνουμε το απάκι και συνεχίζουμε το σοτάρισμα για 1-2 λεπτά ακόμη, μέχρι να ζεσταθεί καλά.Σπάμε τα αυγά (μάτια) και τα ρίχνουμε στο τηγάνι, ανάμεσα στα ντοματίνια.Σκεπάζουμε το τηγάνι με ένα καπάκι, σβήνουμε τη φωτιά και αφήνουμε να γίνουν τα αυγά, στο ζεστό μάτι, για 3-4 λεπτά ή μέχρι να σφίξουν όσο μας αρέσει.Αλατοπιπερώνουμε, ρίχνουμε τον δυόσμο και μοιράζουμε τα αυγά μάτια με απάκι και δυόσμο στα πιάτα.Συνοδεύουμε με φέτες ζεστού ψωμιού, αλειμμένες με μαλακή φέτα και πασπαλισμένες με ρίγανη.
Αλλαντικά,Αυγά,Χόρτα , Μυρωδικά